ใช้ยาแก้คัน แก้คันขั้นรุนแรง (Hell Itch) แก้คันด้วยวิธีธรรมชาติ
Hydrocortisone เป็นครีมยาสเตียรอยด์ที่หาซื้อได้ตามร้านขายยา ใช้ลดอาการอักเสบ แดง และคันได้ดี เพราะไปยับยั้งไม่ให้เซลล์หลั่งสารที่ก่ออาการอักเสบ บรรเทาอาการระคายเคืองของผิวได้  ให้ทา hydrocortisone บริเวณที่ไหม้แดด 4 ครั้งต่อวัน จากนั้นนวดให้ซึมลงผิว  ถ้าใช้ hydrocortisone กับหน้า ให้ทาทีละน้อย และใช้ติดต่อกันได้ไม่เกิน 4 - 5 วัน บางทีอาการคันเวลาผิวไหม้แดด ก็เกิดเพราะเซลล์ของระบบภูมิคุ้มกันหลั่งฮิสตามีน (histamines) ส่งสัญญาณเตือนไปยังสมอง ว่ามีบางอย่างผิดปกติเกิดกับร่างกาย ถ้ากินยาแก้แพ้ (antihistamine) จะช่วยยับยั้งปฏิกิริยานี้ได้ และช่วยบรรเทาอาการบวมและคันชั่วคราว  ถ้าเป็นช่วงกลางวัน ให้เลือกกินยาแก้แพ้ที่ไม่ทำให้ง่วงซึม (เช่น loratadine) โดยทำตามคำแนะนำการใช้งานที่กล่องยา ว่าต้องกินกี่เม็ด ตอนไหน เป็นต้น ตอนกลางคืนกิน diphenhydramine ได้ เพราะเป็นยาที่ทำให้ง่วงซึมเป็นพิเศษ กินแล้วห้ามขับรถ ใช้เครื่องจักร หรืออื่นๆ ที่อาจเป็นอันตรายต่อทั้งตัวคุณเองและผู้อื่น กินยาแล้วไปนอนซะ!  ถ้าอาการคันรุนแรง ลองปรึกษาคุณหมอเรื่องใช้ยา hydroxyzine ดู เป็นยาที่ต้องให้คุณหมอสั่งเท่านั้น โดยไปกล่อมระบบประสาทส่วนกลาง และช่วยแก้แพ้ด้วย มีทั้งแบบสเปรย์ ครีม และขี้ผึ้งยา ยาชาเฉพาะที่จะช่วยบล็อกสัญญาณประสาทของร่างกาย ไม่ให้รู้สึกคัน  ถ้าจะใช้สเปรย์ละอองลอย (aerosol spray) ให้เขย่ากระป๋องดีๆ แล้วฉีดห่างจากผิว 4 - 6 นิ้ว (10 - 15 ซม.) ฉีดใส่บริเวณที่ไหม้แดดแล้วให้นวดเบาๆ ระวังอย่าเผลอฉีดเข้าตา  ถ้าใช้ครีม เจล หรือขี้ผึ้งยา ให้ทาตอนผิวแห้ง แล้วนวดเบาๆ จนยาซึมทั่วถึง ให้เลือกยี่ห้อที่ผสมว่านหางจระเข้ด้วย เพราะช่วยบรรเทาอาการระคายเคือง ถ้าคุณเกิดอาการคันรุนแรงที่เรียกกันว่า "Hell Itch" (คันนรกแตก) คืออาการคันหลังผิวไหม้แดดประมาณ 48 ชั่วโมง ถ้าอาบน้ำฝักบัวร้อนๆ หน่อย น่าจะช่วยได้มากที่สุด โดย Hell Itch นั้นมักไม่ตอบสนองต่อการรักษาบรรเทาอาการแบบอื่น แถมอาการหนักไม่ยอมหาย จนอาจรบกวนการนอน เกิดความเครียด โมโหรุนแรง และถึงขั้นคิดสั้นได้เลย  ถ้าลองทุกวิธีแล้วไม่ได้ผล รวมถึงวิธีที่คุณหมอใช้รักษา ให้ลองใช้วิธีนี้แทน แต่ถ้าอายุต่ำกว่า 18 ปี ปรึกษาคุณพ่อคุณแม่หรือผู้ปกครองก่อนจะดีกว่า เปิดน้ำฝักบัวให้ร้อนที่สุดเท่าที่จะทนได้ อย่าขัดถูตัว และอย่าฟอกสบู่ เพราะน้ำร้อนทำให้ผิวแห้งมากพออยู่แล้ว ถ้าฟอกสบู่อีกจะไปกันใหญ่ อาบน้ำร้อนไปเรื่อยๆ จนหายคัน (ปกติคือประมาณ 2 วัน)  ที่อาบน้ำร้อนแล้วหายคัน เพราะสมองจะประมวลความรู้สึกได้ทีละอย่างเท่านั้น ความร้อนของน้ำทำให้คุณรู้สึกเจ็บ จนไปกดหรือหยุดความรู้สึกคันไว้ก่อน ถ้าอาการคันรุนแรงเป็นพิเศษ จนไม่มีสมาธิจดจ่ออยู่กับอะไร ทำงานก็ไม่ได้ นอนก็ไม่ได้ เหมือนจะบ้าตาย คุณหมอก็อาจจะช่วยโดยแนะนำตัวยาที่แรงขึ้น ครีมยาสเตียรอยด์แรงๆ ช่วยลดการอักเสบและบรรเทาอาการคันได้ ยาแรงแบบนี้ต้องให้คุณหมอสั่งเท่านั้น เพราะทำระบบภูมิคุ้มกันอ่อนแอได้เลย ทีนี้จะมีผลข้างเคียงน่าเป็นห่วงอื่นๆ เลยควรใช้ยาแรงแบบนี้เฉพาะในเคสที่อาการรุนแรงจริงๆ เท่านั้น วิธีธรรมชาติช่วยได้ แต่เฉพาะเคสที่ไหม้แดดเล็กน้อยเท่านั้น ถ้าไหม้แดดถึงขั้นเป็นแผลพุพอง วิงเวียน มีไข้ หรือติดเชื้อ (หนองไหล เส้นแดงแผ่ (red streaks) กดเจ็บมากขึ้น) แนะนำให้หาหมอก่อนจะเริ่มรักษาด้วยตัวเอง  ถ้าคุณหรือคนที่มีแผลไหม้แดดรู้สึกอ่อนแรง ทรงตัวไม่อยู่ สับสนมึนงง หรือถึงขั้นหมดสติ ให้เรียกรถพยาบาลทันที ถ้าผิวเหมือนมีขี้ผึ้งขาวๆ เคลือบ เป็นสีน้ำตาลเข้ม หรือหนานูนขึ้นมา เป็นสัญญาณบอก third degree burn หรือแผลไหม้ระดับ 3 ปกติพบได้ยากมาก แต่ก็ใช่ว่าจะไม่มีเคสที่ไหม้แดดรุนแรงถึงขั้นนี้ ถ้ามีอาการตามที่ว่าต้องไปโรงพยาบาลทันที น้ำส้มสายชูเป็นกรดอ่อนๆ บางทีคนก็ใช้แทนยาฆ่าเชื้อ โดยจะไปปรับสมดุลค่า pH ของผิว ช่วยให้แผลหายเร็วและบรรเทาอาการคัน ถึงน้ำส้มสายชูจะกลิ่นฉุนหน่อย แต่ก็จะจางหายไปในไม่กี่นาที  ให้เทน้ำส้มสายชูหมักจากแอปเปิ้ลใส่ขวดสเปรย์สะอาดๆ แล้วลองฉีดพ่นบริเวณที่ผิวไหม้แดดแค่จุดเล็กๆ ก่อน จากนั้นรอดูว่าแสบ ปวด หรือมีอาการแพ้ไหม ฉีดพ่นน้ำส้มสายชูบริเวณที่ผิวไหม้แดดแล้วก็ทิ้งไว้ให้แห้ง อย่าไปถูให้ซึมเร็วๆ ถ้าเริ่มคันเมื่อไหร่ก็ฉีดพ่นซ้ำได้เลย ถ้าไม่มีขวดสเปรย์ ให้หยดน้ำส้มสายชูใส่สำลีก้อนหรือผ้าขนหนู 2 - 3 หยด จากนั้นเอาไปแต้มๆ ซับๆ บริเวณที่ไหม้แดด  บางคนก็ว่าน้ำส้มสายชูกลั่นขาวธรรมดาก็ใช้ดีพอๆ กับน้ำส้มสายชูหมักจากแอปเปิ้ล เพราะงั้นให้ลองใช้แทนได้ ถ้าไม่มีหรือหาซื้อน้ำส้มสายชูหมักจากแอปเปิ้ลได้ไม่สะดวก ข้าวโอ๊ต (oatmeal) ช่วยเติมความชุ่มชื้นให้ผิวแห้งแตกได้ และช่วยปรับค่า pH ของผิวให้กลับมาเป็นปกติ หลังพุ่งสูงตอนผิวแห้งและคัน ให้ใช้ข้าวโอ๊ตบดเป็นแผ่น (colloidal oatmeal) เพราะจะลอยในน้ำอาบ ทำให้เกาะตามผิวทั่วถึง หรือเทข้าวโอ๊ตดิบ 3/4 ถ้วยตวงใส่ถุงน่องสะอาดๆ จากนั้นมัดปากแล้วใช้แช่น้ำ  เปิดน้ำอุ่นนิดๆ หรือน้ำอุณหภูมิห้องเติมลงในอ่างอาบน้ำ (ถ้าน้ำร้อนจะทำให้ผิวยิ่งแห้งแตก คันหนักกว่าเดิม)  ผสมข้าวโอ๊ตแผ่นลงไปตอนน้ำยังไหลจากก๊อก เพื่อให้กระแสน้ำตีผสมให้เข้ากัน ถ้าใช้วิธีแช่ถุงน่องใส่ข้าวโอ๊ตดิบ ก็ให้แกว่งถุงน่องในน้ำไปมาระหว่างนั้น  แช่ตัวประมาณ 10 นาที ถ้าหลังจากนั้นรู้สึกเหนียวตัว ก็ให้ล้างตัวด้วยน้ำธรรมดาอีกที คุณแช่น้ำข้าวโอ๊ตแบบนี้ได้มากถึง 3 ครั้งต่อวัน  ใช้ผ้าเช็ดตัวซับตัวให้แห้ง ห้ามเช็ดถู เพราะจะทำให้ผิวระคายเคืองกว่าเดิม หาซื้อได้ตามร้านขายยาและร้านขายผลิตภัณฑ์เพื่อสุขภาพ โดยน้ำมันเปปเปอร์มินต์มีสรรพคุณคลายร้อนและบรรเทาอาการระคายเคืองของผิวหนัง ห้ามใช้สารสกัดจากเปปเปอร์มินต์ เพราะคนละอย่างกันกับที่เป็นน้ำมัน  ให้เจือจางน้ำมันเปปเปอร์มินต์ด้วยน้ำมันตัวพา (carrier oil) หรือก็คือน้ำมันพืชอย่างโจโจ้บาออยล์ หรือน้ำมันมะพร้าว ถ้าจะใช้กับผู้ใหญ่ ให้เติมไป 10 - 12 หยดต่อออนซ์ ส่วนถ้าใช้กับเด็ก คนท้อง หรือคนที่ผิวแพ้ง่าย ให้ใช้ 5 - 6 หยด  ทดสอบใช้น้ำมันแค่จุดเล็กๆ ของบริเวณที่ไหม้แดดก่อน จะได้แน่ใจว่าคุณไม่มีอาการแพ้ นวดน้ำมันให้ซึมเข้าแผลไหม้แดด จะรู้สึกเย็น/ร้อนที่ผิวหนังบริเวณนั้น และจะหายคันชั่วคราว Witch hazel มีแทนนิน (tannins) ช่วยบรรเทาอาการปวด บวม และคัน ถือเป็นตัวเลือกที่ดีถ้าไม่อยากใช้ครีม hydrocortisone  ให้ทาครีม witch hazel เล็กน้อยบริเวณที่ไหม้แดด (หลังจากทดสอบแล้วว่าใช้ได้ ไม่มีอาการแพ้) ใช้สำลีก้อนชุบน้ำ witch hazel แล้วทาผิว คุณใช้ witch hazel บรรเทาอาการปวดและคันได้ไม่เกิน 6 ครั้งต่อวัน
ใช้ hydrocortisone 0.5%-1% บรรเทาอาการปวดและคัน. ซื้อยาแก้แพ้กินเอง. ทายาชาเฉพาะที่. ถ้าคันรุนแรงจนแก้ไม่ได้ด้วยวิธีผ่านๆ มา ให้อาบน้ำร้อน. ปรึกษาคุณหมอเรื่องใช้ครีมยาสเตียรอยด์ที่แรงขึ้น. ไปหาหมอถ้าแผลไหม้แดดรุนแรง. ใช้น้ำส้มสายชูหมักจากแอปเปิ้ลฉีดพ่นบริเวณที่ไหม้แดด. แช่น้ำอุ่นผสมข้าวโอ๊ต. บรรเทาอาการด้วยน้ำมันเปปเปอร์มินต์ที่เจือจางแล้ว. ทา witch hazel บริเวณที่ไหม้แดด.
https://www.wikihow.com/Get-Rid-of-an-Itchy-Sunburn https://www.wikihow.com/Get-Rid-of-an-Itchy-Sunburn https://www.wikihow.com/Get-Rid-of-an-Itchy-Sunburn
Treating Itching with Medication Treating Extreme Itching (Hell Itch) Treating Itching with Home Remedies